Një luftëtar për çështjen e mjedisit
Një djalë adoleshent nga Shtetet e Bashkuara është aktivist i zjarrtë për mbrojtjen e mjedisit
Udhëheqësit botërorë mblidhen këtë muaj në Paris për të diskutuar për pakësimin e gazeve të efektit serrë, por një anketë e kohëve të fundit tregon se shumica e amerikanëve nuk shqetësohen për ndryshimet klimatike. Por ndryshe prej tyre, një djalë adoleshent amerikan është i preokupuar për këtë çështje. Ai po përgatitet të flasë në takimin e Parisit, në përpjekej për ta bindur botën se "ndryshimet klimatike janë duke përcaktuar një sërë çështjesh të kohës sonë." Xiuhtezcatl (pronounced - Shoo-TEZ-cat) Martinez, nuk është një 15-vjeçar i zakonshëm. Disa javë më parë Martinez foli në Takimin e Lartë OKB-së për Ndryshimet Klimatike, ku i bëri thirrje udhëheqësve botërorë të marrin masa për të parandaluar ndryshimet klimatike. Xiuhtezcatl është djali i dy aktivsitëve të mjedisit, të cilët u takuan për herë të parë në San Francisco, në vitin 1995. Babai i tij, Ahuizotzin (pronounced - ah-wee-ZOHT-zin) Martinez, është me origjinë nga Meksika dhe praktikon traditat e popullsisë indigjene që jetonin në Meksikë para zbulimit të kontinentit nga Christofor Kolombi. Nëna e tij, Tamara Roske, themeloi në vitin 1992 organizatën "Earth Guardians", "Mbrojtësit e Tokës" në Hauai. Këtë muaj djali i tyre, do të marrë pjesë në takimin e OKB-së për klimën në Paris, ku marrin pjesë udhëheqësit botërorë. Ai do të zhvillojë fushatë lobuese kundër ngrohjes globale. Xiuhtezcatl Martinez thotë se është frymëzuar nga prindërit e tij, nga rastet e motit ekstrem në shetin ku ai jeton, Kolorado dhe nga dokumentari i vitit 2007, me temën e ndërgjegjësimit për mbrojtjen e mjedisit "The 11th Hour", "Ora e Fundit". Martinez është aktivist i zëshëm i organizatës "Earth Guardians". Bashkë me ekipin e tij ai ka punuar edhe me grupe të tjera në Boulder të Kolorados, për trajtimin e shumë çështjeve, si mospërdorimin e pesticideve në parqet e qytetit dhe pagesën për qeset plastike në dyqanet ushqimore. Ata e japin mesazhin e tyre tek të rinjtë edhe përmes muzikës rap. Xiuhtezcatl thotë se në tre muajt e fundit numri i anëtarëve të organizatës "Earth Guardian", u rrit nga 30 në 350 vetë. Ata janë aktivë në komunitetet e tyre. Ai është po ashtu pjesë e palës paditëse, një organizatë me bazë në San Fransisko, ndaj qeverisë amerikane, për programin e karburanteve dhe pasojat e tij tek ndryshimet klimatike. Kjo organizatë quhet "Our Children's Trust", "Besimi i fëmijëve tanë." Xiuhtezcatl thotë se traditat kulturore të të atit i kanë dhënë formë pikëpamjeve të tij. Popullsia "Mexica", prej nga ai ka origjinën, ishin banorët e perandorisë Aztec-e.(Axteke) Xiuhtezcatl Martinez thotë se e ka filluar aktivitetin për mbrojtjen e mjedisit që kur ishte 5 vjeç, kur mori pjesë në një miting dhe se mesazhi i tij nuk ka ndryshuar në vite. Ai thotë se njerëzit e dëgjojnë zërin e tij, se ai është i fuqishëm dhe i sinqertë.Prandaj, ai do të shkojë më 24 nëntor në Paris, si një përfaqësues i brezit të ri të banorëve indigjenë, si delegat i "Rrjetit të Mjedisit të Indigjenëve", për t'ia dhënë mesazhin e tij botës. Në se je, apo dakord me mesazhin e tij, ky është një djalë i ri, të cilit ia vlen t'i kushtosh vëmendje, thotë profesoresha e mjedisit në Universitetin e Kolorados, Marianne Martin. Ajo thotë se e ka dëgjuar për herë të parë të flasë Xiuhtezcatl-in për çështjet e mjedisit, kur ai ishte vetëm 10 vjeç. thotë ajo.